Vita:Škoda 26T

message: -- Határozott véleményem szerint az egyes járműtípusok szócikkeibe csak azoknak a baleseteknek a megemlítése tartozik, amelyeknél műszaki vagyegyéb összefüggés áll fenn a baleset és a jármű konstrukciója között. Az ilyen gyűjtemény alkalmas lehet az adott gyártmány presztizsének romobolására is. (Pl. milyen lista lenne a Volkswagen Golfokról, mondjuk forgalmi rendszámuk szerint, amelyek magyar utakon valaha is balesetet szenvedtek!?
Merőben szokatlan módon ez a szócikk felsorolta a 6 év alatt bekövetkezett magyarországi baleseteket, ám ezek az összefüggések nem vehetők ki. 
Kivágtam a cikkből ezt a részt. A balesetekről lehetne külön szócikket írni, ott helye lehetne ezeknek a baleseteknek is.  Jelnleg ugyanis nincs Villamosbaleset szócikkünk  - pedig a műszaki - közlekedésrendészeti  kérdéseken túl kulturtöténeti jelenősége is lenne egy ilyen cikknek - mint köztudomású, Antoní Gaudí katalán építész (a Sagrada Familia alkotója) is ilyen baleseteben vesztette életét....
thread_title:  Kivágás - balesetek 

message: * 2015. szeptember 11-én a délelőtti órákban a 619-es pályaszámú villamos haladt a belváros felé a miskolci 10-es postánál, amikor a Lorántffy utcáról a zöldön világító kiegészítő lámpánál egy markológépet szállító teherautó jobbra kanyarodás közben a villamossínre „tette” az autójának bal elejét. Ekkor érkezett oda a villamos, aminek a 2. ajtajától kezdve az oldalát végigszántotta a teherautó sarka. A villamoson sokan utaztak, de csodával határos módon senki sem sérült meg a tömegszállítón, pedig betört az összes üveg és a szilánkok berepültek az utastérbe. A járműben több millió forintos kár keletkezett, és több mint két év állás után került ismét forgalomba.http://www.boon.hu/legyalulta-az-egyik-uj-villamost-egy-teherauto-miskolcon/2913407
* 2016. december 10-én, éjfél előtt nem sokkal a 616-os pályaszámú villamos haladt a Tiszai pályaudvar irányába, miközben a Szinvapark megállóhely előtt keresztezte a forgalmas, de ebben az időszakban sárga villogóra állított jelzőlámpával ellátott Corvin/Szentpáli utcát. A Szentpáli utcáról egy Opel megállás nélkül a villamos oldalába hajtott. Az ütközés erejétől a villamos első kerekei leugrottak a sínpárról, majd közlekedési lámpát, táblát és korlátot letarolva a szemközti Bató-ház Üzletközpont pénzváltójának kirakatába gurult, miközben a kövezetet is felszántotta. Az autó utasai csodával határos módon csak könnyebben sérültek meg, de a kirakatban és a jelzőlámpában is tetemes kár keletkezett. A villamos jobb eleje az ütközéstől összeroncsolódott, milliós kár érte. Csak két évvel később állhatott újra forgalomba.http://www.boon.hu/kisiklatta-az-opel-a-villamost-miskolcon-ejjel/3298920 2021. október 4-én a késő esti órákban ugyanez a villamos újra hasonló balesetet szenvedett a Soltész Nagy Kálmán utcai megállónál, akkor egy MVK-busz ütötte le a sínekről.
* 2018. június 11-én hajnalban elszabadult a telephelyről, majd az ütközőbakokat áttörve az ott elhaladó 614-es pályaszámú villamosnak ütközött a Lillafüredi Állami Erdei Vasút két kocsija. Mivel a villamoson nem utazott senki, személyi sérülés nem történt, az anyagi kár azonban jelentős volt. Az elszabadult kisvasúti kocsik több mint 1000 métert tettek meg, míg a Kiss tábornok úton megállította a villamos. Az ütközéstől a villamost leugrott a sínről, kitört pár ablaka és megsérült az oldala. Amíg a baleset körülményeit a rendőrség vizsgálta, a villamoshoz nem lehetett hozzányúlni, annak javítását nem lehetett elkezdeni. A járművet Csehországba szállították javításra, ugyanis a középrésze komolyan deformálódott, csak egy év után állhatott ismét forgalomba.https://boon.hu/kozelet/helyi-kozelet/csehorszagba-utazik-a-villamos-3749281/
*2020. február 28-án a reggeli órákban, szinte pontosan ugyanott és ugyanúgy, mint a 2016-os esetnél, a 609-es pályaszámú járműbe rohant bele egy kisteherautó, amely a villogó sárga lámpánál nem adta meg az elsőbbséget a villamosnak. A Tiszai pályaudvar felé haladó jármű az ütközés erejétől elhagyta a síneket, és hasonlóan a 2016-os esethez, a Bató-ház felé vette az irányt, de ezúttal az épületben nem tett kárt. A villamoson senki nem sérült meg, csak a kiseherautó utasa. A jármű a reggeli csúcsforgalomban teljes hosszában elzárta a Szentpáli utcát, komoly felfordulást okozva a közlekedésben, mely csak a délelőtti órákra állt helyre. Az esetet követően elhatározták, hogy a lámpát éjszakára is beprogramozzák és figyelmeztető festéssel látják el az útburkolatot. A villamos eleje összetört, ráadásul a középrész is eldeformálódott.
Mi legyen ezzel a szöveggel?--Linkoman vita 2021. október 5., 21:11 (CEST)
thread_title:  Balesetek